नई जल नीति में 135 लीटर पानी देने का दावा, अभी मिल रहा है 62 लीटर
शहरवासियोंको अभी प्रति व्यक्ति रोज करीब 62 लीटर पानी मिल रहा है। राज्य सरकार की ओर से जारी की गई नई जल नीति में प्रदेश के सभी शहरों में प्रति व्यक्ति प्रतिदिन 135 लीटर पानी देने का दावा किया गया है।
नई जल नीति के दावे के अनुसार यदि जल संसाधन बढ़ाकर जलापूर्ति बढ़ाई जाती है तो भीलवाड़ा शहर को अभी मिल रहे पानी से दोगुना पानी मिलना शुरू हो जाएगा।
नई जल नीति पर राज्य सरकार ने 28 फरवरी तक लोगों से सुझाव मांगे हैं। इसके तहत नई व्यवस्था में पानी के बिल ई-मेल और लोगों को मोबाइल नंबर पर मैसेज से भी भेजने की व्यवस्था की गई है। हर घर में मीटर लगाने का भी प्रावधान है। इससे नॉन रेवेन्यू की 15 फीसदी राशि का अंतराल कम कर सभी कनेक्शनधारियों से 100 प्रतिशत रेवेन्यू वसूला जाएगा। इस नीति में 10 दिन में नया कनेक्शन देने की व्यवस्था की गई है। यह अवधि कनेक्शन के लिए फाइल जमा करने के बाद से लागू की जाएगी।
यहां भेज सकेंगे सुझाव
नईजल नीति पर सुझाव mailruidp@gmail.com पर भेज सकते हैं। लिखित में सुझाव जलदाय विभाग के मुख्य अभियंता (मुख्यालय), जयपुर कार्यालय में भी 28 फरवरी तक भेजे जा सकते हैं।
hin_Deva hin_Deva hin_Deva hin_Deva hin_Deva hin_Deva